Tosyn Bucknor

Oluwatosin "Tosyn" Bucknor (dey bon am 15 August 1981 an e kpai 19 November 2018) na Naija raita, singa, song raita, redio an televishon host, soshal midiha kreator an a bloga. Na sickla (sickle cell anaemia) bi Tosyn. Onti e kpai , Tosyn dey wok for Inspiration FM as a jonalist. E stil get one organasashon kol These Gene Project to fit helep pipo wey bi sickla.

How e tek start life an go skul 
Na for 15 August 1981 dey bon Tosyn inside one motor. E papa nem na Segun Bucknor an e mama nem na  Sola Bucknor. Tosyn papa bi muzikshan. Funke Bucknor wey bi CEO of Zapphaire Events bi Tosyn sista.   Tosyn go Fountain Noseri an Pamari skul , [[Queen's College|Kween's Kolej], Yaba, Yunivasiti of Legos (LLB) an di Nigerian Law Skul, Legos Kampos  (BL). Tosyn do e youth koppa Nashonal Youth Sarvis Kops in Pot Hakot. Na Litirashon-in- English e Tish for Archdeacon Crowther Memorial Girl Skul wen e dey do youth koppa.

How e tek wok  
 2009 
Tosyn start to dey tok on Redio with Tee A on Eko 89.7 FM. Tosyn kol leta go len wok at Cool FM Nigeria wie e dey tok for Fun Hour Show  on Sunday. For 2009, Tosyn join Top FM Redio 90.9 FM an e do tok for "Top of the Morning" onti 2017. Tosyn bi di onli wuman wey dey tok for di hol morin. 
 2018   
Tosyn komot from Top FM go Inspiration FM an na Inspiration FM e dey onti e kpai. Tosin kreate OAP 101'' for pipo wey wan bi TV or Redio presenta.